laion/Wikipedia-Exotic huggingface dataset:
শৈলেন ঘোষ

শৈলেন ঘোষ (৮ ডিসেম্বর, ১৯২৮ ― ১৪ আগস্ট, ২০১৬) একজন বাঙালি শিশুসাহিত্যিক ও নাট্যকার। শৈলেন ঘোষের জন্ম ১৯২৮ সালে কলকাতার বাগবাজারে । ডাকনাম ছিল শৈলেশ। বাবা শ্রী খগেন্দ্রনাথ ঘোষ ছিলেন সাহিত্যিক, মা শ্রীমতি তরুলতা ঘোষ ছিলেন গৃহবধূ। সাত বছর বয়সে হাওড়ার সালকিয়ার অ্যাংলো সংস্কৃত হাইস্কুলে দ্বিতীয় শ্রেণীতে ভর্তি হন। সেখান থেকে ম্যাট্রিকুলেশন পাশ করে সুরেন্দ্রনাথ কলেজ থেকে গ্র্যাজুয়েট হন। তাঁর ছেলেবেলা, কৈশোর আর তরুণ বয়সের অনেকটাই কেটেছে হাওড়া জেলার সালকিয়ায়। প্রথম জীবনে ভাল ফুটবল খেলোয়াড় ছিলেন তিনি, তবে মাঠের প্রতিনিয়ত চোট-আঘাতে একটাসময় খেলা ছেড়ে দেন। ১৯৫৭ সালে বিড়লা'র রুবি জেনারেল ইনস্যুরেন্স কোম্পানীতে চাকুরি শুরু করেন, পরে সেটি ন্যাশনাল ইনস্যুরেন্স কোম্পানীর সাথে যুক্ত হয়। অকৃতদার শৈলেনবাবু ১৯৮৮ সালে চাকুরি থেকে অবসর নেন। শৈলেন ঘোষ শিশুসাহিত্য চর্চা করেছেন অর্ধশতাব্দীরও বেশি সময় ধরে। তাঁর সাহিত্যিক জীবনে পথ চলা শুরু হয় মাসপয়লা মাসিক পত্রিকায় লেখা একটি কবিতা দিয়ে। এরপর ২২ বছর বয়সে "ছুটির সানাই" নামের ছোটোদের পত্রিকা বের করেন। ১৯৫৬ সালে দিলীপ দে চৌধুরীর সাথে যুগ্মভাবে ছোটোদের জন্য একটি সাপ্তাহিক পত্রিকা "রবিবার" সম্পাদনা করেছিলেন৷ কিশোর সংগঠন মণিমেলার মুখপত্র "মণিমুকুর"-এর সহসম্পাদক হিসাবেও দায়িত্ব সামলেছিলেন। প্রায় ত্রিশটির বেশি নাটক লিখেছেন তিনি। তাঁর প্রেরণা ও আদর্শ ছিলেন শিশুসাহিত্যিক বিমল ঘোষ ওরফে মৌমাছি, যাঁর পরিচালিত আনন্দমেলায় শৈলেন ঘোষের প্রথম গল্প মা প্রকাশিত হয়। আনন্দমেলার সাথে আনন্দবাজার পত্রিকার পূজাবার্ষিকীতে প্রায় প্রতি বছর তাঁর গল্প উপন্যাস লেখার সুযোগ ঘটেছে। এছাড়াও কিশোর ভারতী সহ বহু নামকরা পত্রিকায় লিখেছেন শৈলেন। তার লেখা রূপকথামূলক উপন্যাস টুই টুই, মিতুল নামে পুতুলটি, বাজনা, হুপ্পোকে নিয়ে গপ্পো, আমার নাম টায়রা, আজব বাঘের আজগুবি, স্বপ্নের জাদুকরী, জাদুর দেশে জগন্নাথ, মা এক নির্ভীক সৈনিক, সোনাঝরা গল্পের ইনকা, নাচ রে ঘোড়া নাচ, সোনালির দিন, তোরা আর বাদশা ইত্যাদি বিশেষ জনপ্রিয়। তিনি পেয়েছেন সংগীত নাটক অকাদেমি পুরস্কার, জাতীয় পুরস্কার, বিদ্যাসাগর পুরস্কার, মৌচাক পুরস্কার, নেহরু ফেলোশিপ সহ একাধিক সম্মাননা। ভট্টাচার্য, শুভশ্রী। "অবনঠাকুরকে মনে পড়ায়"। www.anandabazar.com। সংগ্রহের তারিখ ২০২১-০৫-০৮।  "শৈলেন ঘোষ"। www.librarything.es। সংগ্রহের তারিখ ২০২১-০৫-০৮।  "চলে গেলেন সাহিত্যিক ও নাট্যকার শৈলেন ঘোষ"। Zee24Ghanta.com। ২০১৬-০৮-১৪। সংগ্রহের তারিখ ২০২১-০৫-০৮।
রাইজিং স্টার একাডেমি

রাইজিং স্টার একাডেমি মার্কিন যুক্তরাষ্ট্রের নিউ জার্সি অঙ্গরাজ্যের ইউনিয়ন সিটিতে অবস্থিত একটি বেসরকারি ইসলামিক শিক্ষাপ্রতিষ্ঠান। ২০০৯ সালে প্রতিষ্ঠানটি প্রতিষ্ঠিত হয়। এটি প্রাক কিন্ডারগার্টেন থেকে দ্বাদশ শ্রেণী পর্যন্ত শিক্ষার্থীদের পাঠদান করায়। ২০১৫–১৬ শিক্ষাবর্ষ হিসাবে, বিদ্যালয়ে শিক্ষার্থী-শিক্ষকের অনুপাত ৮.৭:১ এবং এতে ১৯৬ জন শিক্ষার্থী (প্রাক কিন্ডারগার্টেন আরও ১৪ জন) এবং ২২ জন শ্রেণিকক্ষের শিক্ষক (একটি এফটিই ভিত্তিতে) ছিল। বিদ্যালয়ের শিক্ষার্থীদের ৯৬.৪% শ্বেতাঙ্গ, ২.০% হিস্পানিক এবং ১.৫% কৃষ্ণাঙ্গ ছিল। ২০০৯ সালের সেপ্টেম্বরে রাইজিং স্টার একাডেমিটি নর্থ হাডসন ইসলামিক এডুকেশনাল সেন্টার দ্বারা প্রতিষ্ঠিত করা হয়। ১৯৯২ সালে ইউনিয়ন সিটিতে একটি সুন্নি মুসলিম মসজিদ প্রতিষ্ঠিত করা হয়। মসজিদের ২,০০০ সদস্য মণ্ডলীতে ক্যাথলিক ধর্মের মতো অন্যান্য ধর্ম থেকে প্রায় ৫০০ লাতিনো ধর্মান্তরিত ব্যক্তি অন্তর্ভুক্ত। ২০১৬ সালের মে মাসে স্কুলটি প্রাথমিক ও মাধ্যমিক বিদ্যালয় সম্পর্কিত মিডল স্টেটস অ্যাসোসিয়েশন অফ কলেজস অ্যান্ড স্কুলস সংগঠন থেকে স্বীকৃতি পেয়েছে। স্বীকৃতিটি সাত বছর মেয়াদী ছিল সেটা ২০১৬ সালের ডিসেম্বর পর্যন্ত কার্যকর ছিল। "RISING STAR ACADEMY"। ৭ মে ২০১৬ তারিখে মূল থেকে আর্কাইভ করা। সংগ্রহের তারিখ ৩ মে ২০১৬।  School data for Rising Star Academy ওয়েব্যাক মেশিনে আর্কাইভকৃত ২৬ আগস্ট ২০১৮ তারিখে, National Center for Education Statistics. Cusido, Carmen. http://www.rsanj.org/rsa/About%20Us/Middle%20States%20Accreditation/, Rising Star Academy, May 2, 2016. Rising Star Academy[স্থায়ীভাবে অকার্যকর সংযোগ], Middle States Association of Colleges and Schools Commissions on Elementary and Secondary Schools. রাইজিং স্টার একাডেমির ওয়েবসাইট "রাইজিং স্টার একাডেমি"। বেসরকারী স্কুল পর্যালোচনা। উইকিমিডিয়া কমন্সে রাইজিং স্টার একাডেমি সংক্রান্ত মিডিয়া রয়েছে।
আহলুস সুন্নাহ স্কুল

আহলুস সুন্নাহ স্কুল মার্কিন যুক্তরাষ্ট্রের নিউ জার্সি অঙ্গরাজ্যের এসেক্স কাউন্টির ইস্ট অরেঞ্জে অবস্থিত একটি ইসলামি শিক্ষাপ্রতিষ্ঠান (মাদ্রাসা)। ২০০৫ সালে স্কুলটি প্রতিষ্ঠিত হয়। এটি প্রাক কিন্ডারগার্টেন থেকে দ্বাদশ শ্রেণী পর্যন্ত শিক্ষার্থীদের পাঠদান করায়। আহলুস সুন্নাহ স্কুলের লক্ষ্য হল সুদৃঢ় ধর্মীয় ও ধর্মনিরপেক্ষ জ্ঞান প্রদান করা, সেইসাথে আত্ম-শৃঙ্খলা এবং উচ্চ নৈতিক চরিত্র জাগিয়ে তোলা এবং গড়ে তোলা। ২০১৭–১৮ শিক্ষাবর্ষ হিসাবে, এই বিদ্যালয়ে শিক্ষার্থী-শিক্ষকের অনুপাত ৪.২: ১ এবং এতে ১১৭ জন শিক্ষার্থী (প্রাক কিন্ডারগার্টেন আরও ২৫ জন) এবং ২৮ জন শ্রেণিকক্ষের শিক্ষক (একটি এফটিই ভিত্তিতে) ছিল। বিদ্যালয়ের শিক্ষার্থীদের ৪৭.০% (৫৫) কৃষ্ণাঙ্গ, ১৯.৭% (২৩) এশিয়ান, ১৭.১% (২০) শ্বেতাঙ্গ, ১৩.৭% (১৬) দুই বা ততোধিক জাতির এবং ০.৯% (১) হিস্পানিক ছিল। "Search for Private Schools - School Detail for MADRASATU AHLIS SUNNAH"। nces.ed.gov (ইংরেজি ভাষায়)। ২০২১-০৫-০৮ তারিখে মূল থেকে আর্কাইভ করা। সংগ্রহের তারিখ ২০২১-০৫-০৮।  School data for Madrasatu Ahlis Sunnah ওয়েব্যাক মেশিনে আর্কাইভকৃত ৮ মে ২০২১ তারিখে, National Center for Education Statistics. Accessed September 1, 2020. About Us ওয়েব্যাক মেশিনে আর্কাইভকৃত ২০১৬-১০-১৭ তারিখে, Ahlus Sunnah School. Accessed November 19, 2016. "Madrasatu Ahlus Sunnah School"। www.mycollegeoptions.org। ২০২১-০৫-১০ তারিখে মূল থেকে আর্কাইভ করা। সংগ্রহের তারিখ ২০২১-০৫-০৮।  "Mission Statement – Madrasatu Ahlis Sunnah" (ইংরেজি ভাষায়)। সংগ্রহের তারিখ ২০২১-০৫-০৮।  প্রাতিষ্ঠানিক ওয়েবসাইট মাদরাসাতু আহলিস সুন্নাহ ওয়েব্যাক মেশিনে আর্কাইভকৃত ৮ মে ২০২১ তারিখে, জাতীয় শিক্ষা কেন্দ্রের পরিসংখ্যান
শতরঞ্জি

শতরঞ্জি বাংলাদেশের রংপুর অঞ্চলের একটি ঐতিহ্যবাহী কারুপণ্য। প্রায় ৭০০ বছরের প্রাচীন ইতিহাস রয়েছে এই কারুপণ্যের। মূলত আসন, শয্যা ও দেয়াল মাদুর হিসেবে শতরঞ্জি ব্যবহৃত হয়। শতরঞ্জিকে রংপুর অঞ্চলের মানুষ বিত্ত ও আভিজাত্যের প্রতীক হিসেবে গণ্য করে। এটি বর্তমানে বাংলাদেশের অন্যতম হস্তশিল্পজাত রপ্তানীপণ্য। বাংলাদেশ বিশ্বের প্রায় ৫০টির অধিক দেশে শতরঞ্জী রপ্তানী করে থাকে। বিশ্ব বাণিজ্য সংস্থার নিকট হতে (১৭ জুন, ২০২১) রংপুরের শতরঞ্জি বাংলাদেশের একটি ভৌগোলিক নির্দেশক পণ্য (জিআই) হিসেবে স্বীকৃতি পেয়েছে। শতরঞ্জির ঐতিহাসিক সূত্র প্রায় ৭০০ বছরের পুরোনো। স্থানীয় ভাষ্যমতে, মোঘল আমল থেকেই রংপুরে শতরঞ্জি তৈরি হতো। আবার এখানে যারা শতরঞ্জি তৈরিতে নিয়োজিত তারা শুধু বলতে পারেন তাদের পেশা বংশ পরম্পরায় এসেছে। তাদের পিতা-পিতামহরা একই পেশায় নিয়োজিত ছিলেন। ফলে এটুকু অনুমান করা যায় যে, এ দেশে শতরঞ্জির শেকড় প্রোথিত হয়েছে অনেক আগেই। তবে ১৮৩০ সালে মিস্টার নিসবেত নামক জনৈক ব্রিটিশ কালেক্টর রঙ্গপুর নগরের শহরতলী পীরপুর গ্রামে ( বর্তমান নিসবেতগঞ্জ ) গিয়ে শতরঞ্জী দেখে মুগ্ধ হন। তিনি শতরঞ্জীর প্রচারে ব্যাপক অবদান রাখেন। তাঁর সম্মানে আজো এলাকাটির নাম নিসবেতগঞ্জ। সে সময় শতরঞ্জি বিশ্বব্যাপী পরিচিতি পায় এবং বিভিন্ন স্থানে রপ্তানীও হয়। ব্রিটিশ শাসনামলে সমগ্র ভারত, শ্রীলংকা, মায়ানমার, ইন্দোনেশিয়া, থাইল্যান্ড, মালয়েশিয়া সহ নানা দেশে প্রচুর শতরঞ্জি বিক্রি হতো । মূলত ভারত বিভাগের পরেই শতরঞ্জি ধীরে ধীরে হারিয়ে যেতে থাকে। কিছু পূর্বেও বাংলাদেশে এটি বিলুপ্ত প্রায় হয়ে গিয়েছিল। তবে গত কয়েক দশক ধরে রংপুরের কারুপণ্য নামক সংস্থাটি এই শিল্প বৃহৎ আকারে ফিরিয়ে এনেছে এবং এটি বর্তমানে বাংলাদেশের অন্যতম একটি রপ্তানীযোগ্য হস্তশিল্পজাত পণ্য। শতরঞ্জির বুননশৈলী সম্পূর্ণ আধুনিকতামুক্ত একটি যান্ত্রিক প্রক্রিয়া। এর মূল উপাদান সুতা। বাঁশ এবং রশি দিয়ে ছোট বড় চরকার মাধ্যমে সুতা দিয়ে টানা প্রস্তত করে প্রতিটি সুতা গণনা করে জ্যামিতিক মাপে হাত দিয়ে গ্রাম্য বুনন শিল্পীরা নিজস্ব মননে নকশা করা শতরঞ্জী তৈরী করেন। শতরঞ্জি তৈরিতে সাধারণত দুই ধরনের মোটিফ নকশায় ব্যবহার করা হয়। একটি প্রাচীন বা ঐতিহ্যবাহী নকশা এবং অপরটি আধুনিক নকশা। প্রাচীন নকশাগুলো হলো হাতির পা, জাফরি, ইটকাঠি, নাটাই, রাজা-রানি, দেব-দেবী, প্রজাপতি, ঘুড়ি, নারীর মুখ, রাখাল বালক, কলসী কাঁখে রমণী, বাঘবন্ধি, পালকি, মোড়া ফুল, জামরুল পাতা, রথ পাড়ি, দাবারঘর, লাইট, পৌরাণিক চরিত্র, নবান্ন, পৌষপার্বণ, প্রাকৃতিক দৃশ্য ইত্যাদি।আধুনিক নকশার মধ্যে আছে পুষ্পিতপাতা, পানপাতা, কাবাঘর, মসজিদ-মিনার, মাছ, পাখি, নৌকা, গ্রামের দৃশ্য, বাংলাদেশের মুক্তিযুদ্ধ, বুটিদার জরি ও তেরছি নকশা, বিবি রাসেলের উদ্ভাবিত নকশা ইত্যাদি। নকশায় লাল, কালো বা নীল রঙের প্রাধান্য দেয়া হয়। অন্যান্য রঙের সুতাও ব্যবহার করা হয়। শতরঞ্জির নকশা হাতে বুনা হয় যার ফলে দুই পাশ থেকে নকশা দেখতে একই রকম হয় এবং এর কোনো উল্টো-সোজা নেই। "জিআই সনদ পেলো আরও ছয় পণ্য, ইত্তেফাক, ১৮ জুন ২০২১"। ১৮ জুন ২০২১ তারিখে মূল থেকে আর্কাইভ করা। সংগ্রহের তারিখ ১৮ জুন ২০২১।  বাংলাদেশ লোকজ সংস্কৃতি গ্রন্থমালা, রংপুর। বাংলা একাডেমী। পৃষ্ঠা 122,123। আইএসবিএন 984-07-5118-2।  "শতরঞ্জি"। বাংলাপিডিয়া।  শতরঞ্জির শহরে, মানব জমিন, ১ মে ২০২২
কোটিবক্কম

কোটিবক্কম দক্ষিণ ভারতের তামিলনাড়ু রাজ্যের চেন্নাই জেলার দক্ষিণ দিকে অবস্থিত একটি আবাসিক অঞ্চল। ২০১১ খ্রিস্টাব্দে অক্টোবর মাসের পূর্বে এটি কাঞ্চীপুরম জেলার শোলিঙ্গনলুর তালুকের একটি জনগণনা নগরী ছিল, পরবর্তীকালে চেন্নাই জেলার আয়তন বৃদ্ধি করা হলে এই অঞ্চল ওই জেলার অন্তর্ভুক্ত হয়। ২০১৮ খ্রিস্টাব্দে এটি চেন্নাই নগর নিগমের অন্তর্ভুক্ত হয়। ২০০১ খ্রিস্টাব্দের জনগণনা অনুসারে কোটিবক্কমের জনসংখ্যা ছিল ১৩,৯১৪ জন। ২০১১ খ্রিস্টাব্দে ভারতের জনগণনা অনুসারে এই শহরের জনসংখ্যা হয় ২০,২১৭ জন, যেখানে পুরুষ ১০,২২২ জন ও নারী ৯,৯৯৫ জন অর্থাৎ প্রতি হাজার পুরুষে ৯৭৮ জন নারী বাস, যা রাষ্ট্রীয় গড়ের তুলনায় অধিক। মোট শিশু সংখ্যা ২,০৬৭ জন যেখানে শিশুপুত্র সংখ্যা ১,০৩৮ জন এবং শিশুকন্যা সংখ্যা ১,০২৯ জন। জনসংখ্যা অনুপাতে শিশু ১০.২২ শতাংশ। শহরটির সাক্ষরতার হার ছিল ৮৮.২৩ শতাংশ যেখানে পুরুষ সাক্ষরতার হার ৯২.৩০ শতাংশ ও নারী সাক্ষরতার হার ৮৪.০৬ শতাংশ। শহরে মোট পরিবার সংখ্যা ৫,২৩১ টি। Dennis S. Jesudasan (৫ জানুয়ারি ২০১৮)। "Chennai district doubles in size"। The Hindu। সংগ্রহের তারিখ ২৩ নভেম্বর ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Census of India 2001: Data from the 2001 Census, including cities, villages and towns (Provisional)"। Census Commission of India। ২০০৪-০৬-১৬ তারিখে মূল থেকে আর্কাইভ করা। সংগ্রহের তারিখ ২০০৮-১১-০১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Population By Religious Community - Tamil Nadu" (XLS)। Office of The Registrar General and Census Commissioner, Ministry of Home Affairs, Government of India। ২০১১। সংগ্রহের তারিখ ১৩ সেপ্টেম্বর ২০১৫।  "Census Info 2011 Final population totals"। Office of The Registrar General and Census Commissioner, Ministry of Home Affairs, Government of India। ২০১৩। সংগ্রহের তারিখ ২৬ জানুয়ারি ২০১৪।  https://www.census2011.co.in/data/town/629381-kottivakkam-tamil-nadu.html
বিভূতিভূষণ সেন

বিভূতিভূষণ সেন (১ মার্চ, ১৮৯৭ – ১৩ ডিসেম্বর, ১৯৭৬) একজন বাঙালি গণিতবিদ ও অধ্যাপক। বিভূতিভূষণ সেন নয়াপাড়া চট্টগ্রামে জন্মগ্রহণ করেন। গণিতের খ্যাতনামা অধ্যাপক হিসাবে হুগলী মহসিন কলেজ, কৃষ্ণনগর সরকারী কলেজ ও প্রেসিডেন্সী কলেজে অধ্যক্ষতা করেছেন। সরকারী কাজে অবসর গ্রহণের পর যাদবপুর বিশ্ববিদ্যালয়ের ফলিত গণিত বিভাগের প্রধান রূপে যোগ দেন। বিশ্বভারতী বিশ্ববিদ্যালয়ে কিছুদিন পড়িয়েছেন। থিয়োরি অব ইলেকট্রিসিটি সম্বন্ধে তাঁর গবেষণা আন্তর্জাতিক খ্যাতি লাভ করে। ১৯৫২ সালে ভারতীয় বিজ্ঞান কংগ্রেসের গণিত শাখার সভাপতি হন তিনি। ক্যালকাটা ম্যাথমেটিকাল সোসাইটির আমৃত্যু সভাপতি ছিলেন বিভূতিভূষণ সেন। A Treatise on special Functions A Treatise on Laplace Transforms A Treatise on Numrical Analysis Tagore, Rabindranath (১৯৮৬)। Rabīndra-racanāra Rabīndra-byākhyā। Bāṃlā Ekāḍemī।  Saikia, Manjil (২০১২-০৭-৩১)। "শিৱেন্দ্ৰ-স্মৰণ - Gonit Sora (গণিত চ'ৰা)"। Gonit Sora (ইংরেজি ভাষায়)। ২০২১-০৫-০৮ তারিখে মূল থেকে আর্কাইভ করা। সংগ্রহের তারিখ ২০২১-০৫-০৮।  বসু, অঞ্জলি; সেনগুপ্ত, সুবোধচন্দ্র, সম্পাদকগণ, প্রথম খন্ড (২০০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ৩৫২। আইএসবিএন 978-8179551356। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
ওশেনিয়ায় ইসলাম

ওশেনিয়ায় ইসলাম বলতে ওশেনিয়ার মুসলমান এবং ইসলামকে বোঝায়। বর্তমান হিসাব অনুযায়ী, ওশেনিয়ায় মোট ৬২০,১৫৬ জন মুসলমান রয়েছে যাদের মধ্যে: অস্ট্রেলিয়ায় ৪৭৬,০০০ জন, নিউজিল্যান্ডে ৪৮,১৫১ জন, ফিজিতে ৫২,৫২০ জন, নিউ ক্যালেডোনিয়াতে ৬,৩৫২ জন, পাপুয়া নিউ গিনিতে ২,২০০, সলোমন দ্বীপপুঞ্জে ৩৬০ জন, ভানুয়াতুতে ২২১ জন, টোঙ্গাতে ১১০ জন। 'গ্রিন মুন রাইজিং' শিরোনামে প্যাসিফিক ম্যাগাজিনের ২০০৭ সালে প্রকাশিত একটি নিবন্ধ অনুসারে, ভানুয়াতু, ফিজি, সলোমন দ্বীপপুঞ্জ, পাপুয়া নিউ গিনি এবং নিউ ক্যালেডোনিয়ার জনগণের মধ্যে ইসলামের অনুগামীদের সংখ্যা যথেষ্ট বৃদ্ধি পেয়েছে। মেলানেশিয়ায় হাজার হাজার আদিবাসী ইসলামে ধর্মান্তরিত হয়েছে। পালাউতে প্রায় ৪০০ জন মুসলমান রয়েছেন, যেখানকার সরকার সম্প্রতি গুয়ান্তানামো বেতে আটককৃত কয়েকজন উইঘুরকে দ্বীপরাষ্ট্রটিতে বসতি স্থাপনের অনুমতি দিয়েছিল। ইসলাম ওশেনিয়ার কিছু অংশে কমপক্ষে ৪০০ বছর ধরে (সপ্তদশ শতকের পর থেকে) রয়েছে। সপ্তদশ শতাব্দীর প্রথম দিকে নিউ গিনির লোকেরা যখন চীন এবং মালয় সাম্রাজ্যের সাথে বাণিজ্য করেছিল, তখন ওশেনিয়ায় প্রথমবারের মতো ইসলামের উপস্থিতি অনুভূত হয়েছিল। ওশেনিয়ার অন্যান্য অংশগুলি উনিশ শতক পর্যন্ত ইসলামের উপস্থিতি বোধ করেনি। উদাহরণস্বরূপ, ফিজিতে প্রথম মুসলিমরা এসেছিল যখন ১৮৭৯ সালে মুসলিম অভিবাসীরা একটি জাহাজে ফিজিতে চুক্তিবদ্ধ মজুরদের নিয়ে আসে। লিওনিডাস জাহাজের যাত্রীদের মধ্যে ২২% সদস্য ছিলেন মুসলমান, যা এই জাতীয় প্রথম জাহাজ ছিল। কোকোস (কিলিং) দ্বীপপুঞ্জ: ৭৫% মুসলিম। প্রশান্ত মহাসাগরীয় আলজেরিয়ান আফগান (অস্ট্রেলিয়া) মাওরি মুসলিম ইসলাম দিবস (হাওয়াই) Muslim Population Green moon rising ওয়েব্যাক মেশিনে আর্কাইভকৃত ২০০৭-১০-১০ তারিখে Lawyers: Uighurs agree to go to Palau BBC NEWS | Asia-Pacific | Country profiles | Timeline: Papua New Guinea ওপেন ডিরেক্টরিতে প্রকল্পে ওশেনিয়ায় ধর্ম
সৈয়দ ইয়াকুব

সৈয়দ ইয়াকুব ছিলেন ১৪ শতাব্দীর সিলেট অঞ্চলের সুফী। ১৩০৩ সালে তিনি শাহ জালালের নেতৃত্বে সিলেট বিজয়ের চূড়ান্ত লড়াইয়ে অংশ নিয়েছিলেন। সৈয়দ ইয়াকুব ১২ শতকে ইয়েমেনে জন্মগ্রহণ করেছিলেন। শাহ জালালের সাথে সাক্ষাতের পরে, তিনি ইসলাম ধর্ম প্রচার করার জন্য ভারতীয় উপমহাদেশ জুড়ে তাঁর অভিযানে তাঁর সাথে যাওয়ার সিদ্ধান্ত নেন। ১৩০৩ সালে তিনি রাজা গৌর গোবিন্দের বিরুদ্ধে শাহ জালালের নেতৃত্বে সিলেট বিজয়ের চূড়ান্ত লড়াইয়ে অংশ নিয়েছিলেন। এই জয়ের পরে শাহ জালাল তাঁর সঙ্গীদের পূর্ব বাংলা এবং আশেপাশের অঞ্চলগুলিতে ছড়িয়ে পরার নির্দেশ দিয়েছিলেন। ইয়াকুব ১৩৪৪ সালে আধুনিক হরিপুরে চলে আসেন যেখানে তিনি বনের মাঝখানে খানকাহ স্থাপন করেছিলেন। তখন তার সাথে যুক্ত রয়েছে বহু কিংবদন্তি। স্থানীয়রা দাবি করেন যে অঞ্চলটি আগে একটি অন্ধ জন্তু বাস করতো যা স্থানীয় মানুষ এবং তাদের পালিত গরু ছাগল এর জন্য ভয়ংকর হুমকি ছিল। অবশেষে জন্তুটি ইয়াকুবের কাছে পরাজিত হয়েছিল তখন থেকেই হরিপুরের বিকল্প নাম কানামারা করা হয়। তখন লোকেরা জানোয়ারের হত্যায় আনন্দ করেছিল এবং গোয়ালেরা শেষ পর্যন্ত কোনও ভয় ছাড়াই এলাকায় গরু পালন করতে শুরু করে। সৈয়দ ইয়াকুব কীভাবে এবং কোন বছর মারা গিয়েছিলেন তা স্পষ্ট নয়, তবে তাকে একটি টিলার চূড়ায় মোকামে সমাহিত করা হয়েছে, যা সাধারণত কচু কাটার মোকাম হিসাবে পরিচিত। তাঁর সমাধির পাশেই সাধুদের সাথে আসা গরু পালকদের সমাধিস্থ করা হয়েছে। বর্তমানে এটি একটি জনপ্রিয় স্থানীয় পর্যটন কেন্দ্র। ভোরবেলায় কিছু লোক আশেপাশের গাছগুলি থেকে একদল বানর দেখতে এখানে আসে। Dutta, Panna (৯ অক্টো ২০১৮)। "চায়ের দেশ মৌলভীবাজার"। Odhikar News। Moulvibazar।  East Pakistan District Gazetteers: Sylhet। East Pakistan Government Press। ১৯৭০। পৃষ্ঠা 116।  Shourobh, Diganta (৩১ জুলাই ২০১৭)। "বেকি হ্রদের সবুজ সীমানায়"। Kaler Kantho।  Rana, Somir (৫ এপ্রিল ২০১৮)। "বড়লেখার আলোচিত সৈয়দ ইয়াকুব রহ:'র মাজার নিয়ে কিছু কথা"। SylhetMedia।
বিলাসীপাড়া পশ্চিম বিধানসভা কেন্দ্র

বিলাসীপাড়া পশ্চিম (বিধানসভা কেন্দ্র) ভারতের আসাম বিধানসভার ১২৬ আসনের একটি। বিলাসিপাড়া পশ্চিম ধুবরি লোকসভা কেন্দ্রের একটি অংশ গঠন করে। ১৯৭৮: গিয়াসউদ্দিন আহমেদ, স্বতন্ত্র ১৯৮৩: সিরাজউদ্দিন, ভারতীয় জাতীয় কংগ্রেস ১৯৮৫: ইউসুফ আলী আহমেদ, স্বতন্ত্র ১৯৯১: গিয়াসউদ্দিন আহমেদ, ভারতের কমিউনিস্ট পার্টি ১৯৯৬: আলী আকবর মিয়া, অল ইন্ডিয়া ইন্দিরা কংগ্রেস (তিওয়ারি) ২০০১: আলী আকবর মিয়া, অসম গণ পরিষদ ২০০৬: হাফিজ বশির আহমেদ, আসাম ইউনাইটেড ডেমোক্রেটিক ফ্রন্ট ২০১১: হাফিজ বশির আহমেদ, অল ইন্ডিয়া ইউনাইটেড ডেমোক্রেটিক ফ্রন্ট ২০১৬: হাফিজ বশির আহমেদ, অল ইন্ডিয়া ইউনাইটেড ডেমোক্রেটিক ফ্রন্ট ২০২১: হাফিজ বশির আহমেদ, অল ইন্ডিয়া ইউনাইটেড ডেমোক্রেটিক ফ্রন্ট টেমপ্লেট:আসামের বিধানসভা
এসটিএস গ্রুপ

এসটিএস গ্রুপ স্বাস্থ্যসেবা এবং শিক্ষা খাতের সেবা প্রদানকারী বৃহত্তম বাংলাদেশী সম্মিলিত সংস্থাগুলোর মধ্যে একটি। এই সংস্থার পরিষেবা শিল্প হলো এই জাতীয় ক্ষেত্রে বৈশ্বিক নেতৃত্বের সহযোগিতায় বিশ্বমানের শিক্ষা এবং স্বাস্থ্যসেবা নিশ্চিত করা। এসটিএস গ্রুপ ১৯৯৭ সালে শান্তা গ্রুপ, ট্রপিকা গ্রুপ এবং সেপাল গ্রুপকে একত্রিত করে প্রতিষ্ঠিত হয়েছিল, যে তিনটি ব্যবসায়িক প্রতিষ্ঠান স্বাধীনভাবে কাজ করছিল। এস-টি-এস শব্দটি বাংলাদেশের এই তিনটি সফল কর্পোরেট বিজনেস হাউসের প্রথম তিনটি বর্ণ থেকে এসেছে। এই গ্রুপের লক্ষ্য ছিল দক্ষ স্থানীয় ও বিদেশী উদ্যোক্তাদের অংশগ্রহণের মাধ্যমে আন্তর্জাতিক মানের স্বাস্থ্যসেবা এবং শিক্ষা প্রদান নিশ্চিত করা। গ্রুপের অধীনে, স্বাস্থ্যসেবা জন্য এসটিএস হোল্ডিংস লিমিটেড এবং শিক্ষা খাতের জন্য এসটিএস ক্যাপিটাল লিমিটেড (প্রাক্তন এসটিএস এডুকেশনাল গ্রুপ লিমিটেড) নামে দুটি সহায়ক সংস্থা গঠন করা হয়েছিল। শিক্ষা ডিপিএস এসটিএস স্কুল ওয়েব্যাক মেশিনে আর্কাইভকৃত ৮ মে ২০২১ তারিখে ইন্টারন্যাশনাল স্কুল ঢাকা এসটিএস স্কুল সানভ্যালি স্বাস্থ্যসেবা এভারকেয়ার হাসপাতাল ঢাকা এভারকেয়ার হাসপাতাল চট্টগ্রাম এসটিএস নার্সিং কলেজ বাংলাদেশের কোম্পানির তালিকা https://stsgroupbd.com/board-of-directors/ https://stsgroupbd.com/about-sts-group/#/ ওয়েব্যাক মেশিনে আর্কাইভকৃত ৩০ অক্টোবর ২০২২ তারিখে# "A Decade of Excellence in Bangladesh"। The Daily Star। ২০২১-০২-১৮। সংগ্রহের তারিখ ২০২১-০৩-২৫।  "Evercare Hospital Chittagong set to open next month"। The Dhaka Tribune। ২০২১-০৩-১১। সংগ্রহের তারিখ ২০২১-০৩-২৫।  প্রাতিষ্ঠানিক ওয়েবসাইট
শায়খ আলি মুত্তাকি আল-হিন্দি

শায়খ আলি মুত্তাকি আল-হিন্দি বা আল মুত্তাকি আল হিন্দি বা আলি আল-মুত্তাকি আল-হিন্দি - ছিলেন একজন ভারতীয় সুন্নি ইসলামি পণ্ডিত, হানাফি ফকিহ ও প্রসিদ্ধ মুহাদ্দিস। তিনি তার রচিত গ্রন্থ কানজুল উম্মাল-এর জন্য পরিচিতি লাভ করেন। আলি মুত্তাকির পূর্ণ নাম আলাউদ্দিন আলি ইবনে হুসামুদ্দিন ইবনে কাজি খান আল-কাদিরি আশ-শাজিলি আল-হিন্দি আল-বুরহানপুরি আল-মাদানি আল-মাক্কি। সংক্ষেপে তিনি আল মুত্তাকি আল-হিন্দি নামে পরিচিত। তিনি ভারতের দাক্ষিণাত্য মালভূমি-এর বোরহানপুরে ৮৮৫ (অন্য মতে ৮৮৮) হিজরি মুতাবিক ১৪৮০ (অন্য মতে ১৪৭২) খ্রিস্টাব্দে জন্ম গ্রহণ করেন। তিনি ইলমে হাদিস অর্জনের জন্য মক্কা মদিনায় বসবাস করতেন। প্রথমে তিনি মদিনায় বসবাস করেছেন। এরপর তিনি মক্কায় বসবাস করেন। দীর্ঘ জ্ঞান সাধানার মধ্য দিয়ে সেখানেই (মক্কায়) তিনি মৃত্যুবরণ করেন। আলি আল-মুত্তাকি ৯৭৫ হিজরি মুতাবিক ৩ নভেম্বর ১৫৬৭ খ্রিস্টাব্দে মক্কায় মৃত্যু বরণ করেন। সেখানে তাকে জান্নাতুল মুয়াল্লা কবরস্থানে দাফন করা হয। ইসলামের সমসাময়িক মুসলিম পণ্ডিতদের তালিকা Islam Library. al-eman.com. ।  অজানা প্যারামিটার |مسار أرشيف= উপেক্ষা করা হয়েছে (সাহায্য); অজানা প্যারামিটার |عنوان= উপেক্ষা করা হয়েছে (সাহায্য); অজানা প্যারামিটার |مسار= উপেক্ষা করা হয়েছে (সাহায্য); অজানা প্যারামিটার |ناشر= উপেক্ষা করা হয়েছে (সাহায্য); অজানা প্যারামিটার |تاريخ أرشيف= উপেক্ষা করা হয়েছে (সাহায্য); |শিরোনাম= অনুপস্থিত বা খালি (সাহায্য); |ইউআরএল= অনুপস্থিত বা খালি (সাহায্য) ।  অজানা প্যারামিটার |مسار أرشيف= উপেক্ষা করা হয়েছে (সাহায্য); অজানা প্যারামিটার |عنوان= উপেক্ষা করা হয়েছে (সাহায্য); অজানা প্যারামিটার |مسار= উপেক্ষা করা হয়েছে (সাহায্য); অজানা প্যারামিটার |ناشر= উপেক্ষা করা হয়েছে (সাহায্য); অজানা প্যারামিটার |تاريخ أرشيف= উপেক্ষা করা হয়েছে (সাহায্য); |শিরোনাম= অনুপস্থিত বা খালি (সাহায্য); |ইউআরএল= অনুপস্থিত বা খালি (সাহায্য) ।  অজানা প্যারামিটার |مسار أرشيف= উপেক্ষা করা হয়েছে (সাহায্য); অজানা প্যারামিটার |عنوان= উপেক্ষা করা হয়েছে (সাহায্য); অজানা প্যারামিটার |مسار= উপেক্ষা করা হয়েছে (সাহায্য); অজানা প্যারামিটার |ناشر= উপেক্ষা করা হয়েছে (সাহায্য); অজানা প্যারামিটার |تاريخ أرشيف= উপেক্ষা করা হয়েছে (সাহায্য); |শিরোনাম= অনুপস্থিত বা খালি (সাহায্য); |ইউআরএল= অনুপস্থিত বা খালি (সাহায্য) الأعلام للزركلي ج 4 ص 309 Ghadir ওয়েব্যাক মেশিনে আর্কাইভকৃত ৩ মার্চ ২০১৬ তারিখে. al-islam.org.
সিডনি ঘোষণা

“জলবায়ু পরিবর্তন, জ্বালানী শক্তির সুরক্ষা এবং পরিচ্ছন্নতা উন্নয়ন সম্পর্কিত সিডনি এপিইসি নেতাদের ঘোষণা” টি ৮ সেপ্টেম্বর,২০০৭ এ এপিইসি অস্ট্রেলিয়া, ২০০৭ সম্মেলনে গৃহীত হয়। চুক্তিটি, প্রতি ইউনিট জিডিপি তে শক্তির কর্মদক্ষতা বৃদ্ধির পাশাপাশি বিভিন্ন এলাকায় বনাঞ্চল বর্ধনকে উৎসাহিত করার মতো উচ্চাভিলাসী লক্ষ্যের প্রতি স্বাক্ষরকারীদের আগ্রহ তুলে ধরে। এপিইসি-র বৃহৎ এলাকার জন্য উচ্চাকাঙ্ক্ষী প্রথম লক্ষ্যটি হলো শক্তির ব্যবহার ২০৩০ সালের মধ্যে ২০০৫ সালের তুলনায় ২৫% কমিয়ে আনা এবং পরবর্তী লক্ষ্য ছিল.২০২০ সালের তুলনায় এর আওতাধীন এলাকাগুলোর বনাঞ্চলের পরিমান ২০০,০০০ বর্গ কিলোমিটার বৃদ্ধি করা। উন্নত দেশগুলোর উপর গ্রীন হাউস গ্যাস নির্গমন এর বিষয়ে বাধ্যতামূলক লক্ষ্য স্থাপন না করায় পরিবেশ এভং জলবায়ু সংক্রান্ত বিভিন্ন সংগঠন যেমন গ্রীনপীস, অস্ট্রালিয়ান কন্সার্ভেশন ফাউন্ডেশন এবং ক্লাইমেট অ্যাকশন নেটওয়ার্ক এই চুক্তিটির সমালোচনা করেছে এবং ঘোষণাটি একটি লোক দেখানো রাজনৈতিক চাল ছাড়া কিছুই ছিল না বলে দাবি করে। গ্রীনপীস এর দাবি অনুযায়ী, অস্ট্রেলিয়ার পররাষ্ট্র মন্ত্রী আলেক্সান্ডার ডাওনার ২০০৭ সালের এপ্রিলে, মেলবোর্নে সংঘটিত এপিইসি-র এক আলোচনা সভায় উল্লেখ করেছেন যে, চুক্তির উচ্চাভিলাসী লক্ষ্যগুলো “কখনোই প্রকৃত লক্ষ্য ছিল না” বরং “লোক দেখানো রাজনৈ্তিক পদক্ষেপ” ছিল। গ্রীনপীসের এক মুখপাত্র, এপিইসি-র ঘোষণাটির নাম পাল্টে জলবায়ু পরিবর্তনে ““সিডনী ধংস”” নামকরন করা উচিত বলে মত প্রকাশ করেন। অস্ট্রালিয়ান কন্সার্ভেশন ফাউন্ডেশন এর মত অনুযায়ী, ঘোষণাটি “অত্যন্ত দুর্বল”। তারা আরও বলেন, “ঘোষণাটি জলবায়ু পরিবর্তন সংক্রান্ত আন্তর্জাতিক সম্মেলনের ব্যাপারে কোনো প্রকার অগ্রগতি ঘটায়নি”। " Sydney Declaration on Climate Change and Energy, Sydney Morning Herald, 9 September 2007. See also Leaders Statement (PDF) Accessed 12 September 2008 APEC climate agreement a 'diplomatic breakthrough, The Age, 9 September 2007. Accessed 12 September 2008 Govt, green groups face off over Sydney Declaration ABC News, 9 September 2007. Accessed 12 September 2008 Greenpeace media release, APEC declaration a Sydney distraction from action on climate change ওয়েব্যাক মেশিনে আর্কাইভকৃত ২৩ এপ্রিল ২০১১ তারিখে, Greenpeace website, 8 September 2007. Accessed 12 September 2008 Liz Micnchin, Q: When is a stunt not a stunt? A: When the boss likes the idea, The Age, 7 September 2007. Accessed 12 September 2008 Adam Gartrell, Greenpeace slams APEC climate pact[স্থায়ীভাবে অকার্যকর সংযোগ], Herald Sun, 8 September 2007. Accessed 12 September 2008 Australian Conservation Foundation Meadia Release, APEC’s Sydney Declaration is weak on climate ওয়েব্যাক মেশিনে আর্কাইভকৃত ১০ ফেব্রুয়ারি ২০১২ তারিখে Australian Conservation Foundation website, 8 September 2007. Accessed 12 September 2008
মিফতাহুল উলুম একাডেমি

মিফতাহুল উলুম একাডেমি (এমইউএ) (অনুবাদ: "জ্ঞানের চাবিকাঠি") মার্কিন যুক্তরাষ্ট্রের নিউ জার্সি অঙ্গরাজ্যের হাডসন কাউন্টির ইউনিয়ন সিটিতে অবস্থিত একটি বেসরকারি ইসলামিক শিক্ষাপ্রতিষ্ঠান (মাদ্রাসা)। একাডেমিটি প্রাক কিন্ডারগার্টেন থেকে দ্বাদশ শ্রেণী পর্যন্ত শিক্ষার্থীদের পাঠদান করায়। ২০১৭ সাল থেকে একাডেমিটি কগনিয়া (অলাভজনক সংস্থা) (পূর্বেরঃ অ্যাডভান্সড) দ্বারা স্বীকৃত। ২০১৭–-১৮ শিক্ষাবর্ষ হিসাবে, এই একাডেমিতে শিক্ষার্থী-শিক্ষকের অনুপাত ৬.৬: ১ এবং এতে ১৫২ জন শিক্ষার্থী (প্রাক কিন্ডারগার্টেন আরও ৩৪ জন) এবং ২২.৯ শ্রেণিকক্ষের শিক্ষক (এফটিই ভিত্তিতে) ছিল। একাডেমিতে শিক্ষার্থীদের ৪২.৮% (৬৫) এশিয়ান, ২৭.৬% (৪২) শ্বেতাঙ্গ, ১৫.৮% (২৪) কৃষ্ণাঙ্গ, ১৩.২% (২০) দুই বা ততোধিক জাতির এবং ০.৭% (১) হিস্পানিক ছিল। ১৯৯২ সালে একাডেমিটি নিউ জার্সির গুটেনবার্গের একটি আবাসিক ভবনে একটি সমবায় হোম-স্কুলিং কেন্দ্র হিসাবে শুরু হয়। ১৯৯৬ সালে এটি নিবন্ধিত অলাভজনক সংস্থা হিসাবে ৫০১ (সি) ১ মর্যাদা পেয়েছে। ২০০১ সালে এটি ইউনিয়ন সিটিতে স্থানান্তরিত হয় এবং ২০০৭ সালে ১৫ তম স্ট্রিট এবং বার্জলাইন অ্যাভিনিউয়ের কোণায় এটির বর্তমান অবস্থানে স্থানান্তরিত হয়। ২০০৭ সালে মিফতাহুল উলুম একাডেমি অ্যাডভান্সড (বর্তমানের কগনিয়া) এবং সিআইএসএনএ থেকে স্বীকৃতি অর্জন করেছে। ২০১১ সালের ফেব্রুয়ারিতে, স্কুলের সামাজিক শিক্ষা ও ধর্ম শিক্ষক কোচ ক্যান্ডিস এলাম এবং তত্ত্বাবধায়ক কোচ পূয়া নিলির তত্ত্বাবধানে মিফতাহুল উলুম একাডেমির ১১ জন শিক্ষার্থীর একটি দল প্রতিযোগিতামূলক মক সিভিল ট্রায়ালে অংশ নিয়েছিল। শিক্ষার্থীর দলটি হাডসন কাউন্টি কোর্টহাউসের আরও তিনটি হাডসন কাউন্টি স্কুলের শিক্ষার্থীদের বিরুদ্ধে প্রতিযোগিতা করছিল। একাডেমি সেমি-ফাইনালে যায় (আগের বছর কেবল কোয়ার্টার ফাইনালে উঠেছিল), এবং দিনের শুরুতে জার্সি সিটির ম্যাকনেয়ার একাডেমিক উচ্চ বিদ্যালয়ের মুখোমুখি হয়েছিল, তারপরে বায়ন হাই স্কুলের বিপক্ষে মুখোমুখি হয়েছিল। প্রাথমিকভাবে, জুরি তাদের জয় দিয়েছিল, কিন্তু বিচারক বায়নের পক্ষে চূড়ান্ত সিদ্ধান্ত দিবার পরে মিফতাহুল উলূম দল দ্বিতীয় অবস্থানে রয়েছিল। "Contact"। Miftaahul Uloom Academy (ইংরেজি ভাষায়)। সংগ্রহের তারিখ ২০২১-০৫-০৯।  "About MUA NJ". Miftaahul Uloom Academy. Accessed June 7, 2015. "About-Miftaahul Uloom Academy"। Miftaahul Uloom Academy (ইংরেজি ভাষায়)। সংগ্রহের তারিখ ২০২১-০৫-০৯।  School data for Miftaahul Uloom Academy ওয়েব্যাক মেশিনে আর্কাইভকৃত ৯ মে ২০২১ তারিখে, National Center for Education Statistics. Accessed September 1, 2020. Miftaahul Uloom Academy, AdvancEd. Accessed October 29, 2020. "About MUA", Miftaahul Uloom Academy. Accessed April 12, 2012. উইকিমিডিয়া কমন্সে মিফতাহুল উলুম একাডেমি সংক্রান্ত মিডিয়া রয়েছে। দাপ্তরিক ওয়েবসাইট মিফতাহুল উলুম একাডেমি ওয়েব্যাক মেশিনে আর্কাইভকৃত ৯ মে ২০২১ তারিখে, জাতীয় শিক্ষার পরিসংখ্যান কেন্দ্র